7. ΝΟΜΟΣ υπ’ αριθ. 247 της 8/12 Ιαν. 1976 (ΦΕΚ Α΄ 6) Περί της υπό του Οργανισμού Τηλεπικοινωνιών Ελλάδος αναθέσεως εις τρίτους των δια των τηλεφωνικών καταλόγων αυτού διαφημίσεων και προβολών. Άρθρ.1.-1.Το έργον της πωλήσεως των διαφημιστικών καταχωρήσεων και των πάσης φύσεως προβολών των συνδρομητών δια των τηλεφωνικών καταλόγων του Οργανισμού Τηλεπικοινωνιών Ελλάδος (ΟΤΕ) δύναται να ανατίθεται, μετ’ απόφασιν του Διοικητικού Συμβουλίου του Οργανισμού τούτου δι’ απ’ ευθείας συμβάσεως εγκρινομένης υπό του Υπουργού Μεταφορών και Επικοινωνιών και κατά παρέκκλισιν από των διατάξεων του Εσωτερικού Κανονισμού Προμηθειών αυτού και των περί καταθέσεως εγγυήσεων τοιούτων, εις εμπορικήν εταιρείαν συσταθείσαν αποκλειστικώς επί τω ανωτέρω σκοπώ υπό της πλειοψηφίας των υπό της ΙΤΤ HELLAS απολυθέντων, από 21ης Αυγ. 1975 μέχρι της ενάρξεως της ισχύος του παρόντος, υπαλλήλων αυτής πωλητών διαφημίσεων, οίτινες ημείβοντο κατά το μικτόν σύστημα αποδοχών. 2.Η ανωτέρω σύμβασις, μη δυναμένη να είναι διαρκείας μείζονος του έτους, δύναται, λαμβανομένου υπ’ όψιν του συμφέροντος του ΟΤΕ και κατά την ελευθέραν αυτού κρίσιν, να ανανεούται εκάστοτε συμβατικώς κατά τα εν τη προηγουμένη παραγράφω οριζόμενα και πάντοτε δια χρονικόν διάστημα ουχί μείζον του έτους. 3.Η κατά τ’ ανωτέρω δυνατότης του ΟΤΕ δεν ισχύει αν εις την εταιρείαν μετέχουν έτερα, εκτός των εν τη παρ. 1, πρόσωπα. Άρθρ.2.-Το εκάστοτε τιμολόγιον δια τας πάσης φύσεως καταχωρήσεις και προβολάς των συνδρομητών εις τους επαγγελματικούς και επαγγελματοτουριστικούς καταλόγους, ως και τας προβολάς και διαφημίσεις τούτων εις τους κοινούς καταλόγους, καθορίζεται αποκλειστικώς δι’ αποφάσεως του Διοικητικού Συμβουλίου του ΟΤΕ, δημοσιευομένης δια της Εφημερίδος της Κυβερνήσεως. Άρθρ.3.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. Σελ. 476(κα) Τεύχος 1289-Σελ. 112 